**Foglalkoztatási terv**

**Közösségszervezés**

**Turizmus-vendélátás BSC**

**Levelező tagozat**

**Menedzsment BAI 0029L**

|  |  |
| --- | --- |
| **Tantárgy kódja** | **BAI0029** |
| **Meghirdetés féléve** | **4** |
| **Kredit** | **3** |
| **Heti kontakt óraszám (előadás+gyakorlat)** | **0+2** |
| **Félévi követelmény** | **gyakorlati jegy** |

**Tantárgyi tematika és félévi követelményrendszer**

A tantárgy egy félévre vonatkozó tananyagot tartalmaz, áttekintve a vezetés lényegi kérdéseit, történeti fejlődését, fogalmát, a vezetés legfontosabb eszközeit a sikeres irányítási tevékenység megalapozásához. A hallgatók megismerkedhetnek a szervezetek kialakításának szabályaival, a menedzsment munkahelyi viselkedést befolyásoló eszköztárával, az alkalmazottak, menedzserek és vezetők közötti interakciókkal és kapcsolatrendszerrel.

**Féléves tematika:**

|  |  |
| --- | --- |
| **Oktatási hét** | **Gyakorlatok/Szemináriumok** |
| **1. konzultáció** | A tantárgy teljesítésének, követelményendszerének ismertetése. A félév tantárgyi programjának bemutatása. Beadandó ismertetése. Szakirodalom ajánlások. A menedzsment és az emberi erőforrás menedzsment eredete, kapcsolata, elméleti alapjai. Az ember, mint vállalati/szervezeti erőforrás, helye szerepe a szervezetek munkájában. Az emberi munkával kapcsolatos gondolkodás változásai. A vezetés eredete, alapfogalmai, a menedzsment és a vezetés összevetése. A humán tényező szerepe a szervezetben (az egyéni, a csoport és a szervezeti szint). Menedzsment iskolák megjelenése, jellemzői. Gyakorlati feladatok. |
| **2. konzultáció** | A vezetői, menedzseri alkalmasság és tartalma (technikai készség, humán készség, konceptuális készség). Vezetői hatalomgyakorlás, vezetési stílus, -Soft skillek jelentősége. Alkalmazott emberi erőforrás menedzsment, humán stratégia és tervezés. Motiváció és ösztönzésmenedzsment. Munkakör elemzés, értékelés, Toborzás és kiválasztás. Extrem helyzetek a munkában: mobbing és sztereotípiák problémája munkavállalói és menedzseri szemszögből. Gyakorlati feladatok |

**A foglalkozásokon történő részvétel:** A tantárgy gyakorlati foglalkozásain a részvétel kötelező. A félévi hiányzás megengedhető mértéke a tantárgy heti kontakt óraszámának maximum háromszorosa. Ennek túllépése esetén a félév nem értékelhető. (TVSZ 8§1.)

**Félévi követelmény:** gyakorlati jegy, beadandó feladat elkészítése. A beadandó témája az első konzultáció során kerül egyeztetésre.

Feladat követelményrendszere: TNR betűtípus, 2,5 margó körben, 1,5 sortáv, sorkizárt, lap alján oldalszámmal, minimum 5 oldal terjedelemben. *Fedlap*: ahol szerepel a hallgató neve, beadandó címe, tantárgy neve, oktató neve, dátum; *utolsó oldalon*: forráshivatkozás, pontos felsorolással, elektronikus dokumentum esetén letöltés ideje.

**Az értékelés módja, ütemezése:** A félév során a két alkalommal zárthelyi dolgozat lesz. A gyakorlati jegyek kihirdetésére, pótlási lehetőségek ismertetésére a 14. szorgalmi héten kerül sor.

**A félévközi ellenőrzések követelményei**: A dolgozatok 50,1% alatti teljesítménye a tantárgy félévi érvénytelenségét vonja maga után.

Félévi beadandó feladat 12. hétig történő bemutatása, leadása.

**Az érdemjegy kialakításának módja:**

Amennyiben a zárthelyi dolgozat(ok) elégtelen minősítésű(ek), a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

Szakirodalmi források:

1. Antal ZS. - Dobák M. (2016): Vezetés és szervezés, Akadémiai Kiadó
2. Mintzberg; H. (2010): A menedzsment művészete; Alinea Kiadó-Rajk László Szakkollégium
3. Brian Tracy (2014): Menedzsment; Trivium Kiadó

Nyíregyháza, 2022. 01. 28.

**Dr. Szabóné Dr. Berta Olga**

**Főiskolai tanársegéd**